সিলভিও লাগরেকা
সিলভিও লাগ্রেকা (পর্তুগিজ: Sílvio Lagreca, ব্রাজিলীয় পর্তুগিজ: [sˈɪʊvjʊ lˌaɡrˈɛkæ]; ১৪ জুন ১৮৯৫ – ২৯ এপ্রিল ১৯৬৬) একজন ব্রাজিলীয় পেশাদার ফুটবল খেলোয়াড় এবং ম্যানেজার ছিলেন। তিনি তার খেলোয়াড়ি জীবনের অধিকাংশ সময় সাও বেন্তো এবং ব্রাজিল জাতীয় দলের হয়ে মধ্যমাঠের খেলোয়াড় হিসেবে খেলেছিলেন। তিনি ব্রাজিলীয় ফুটবল কনফেডারেশনের প্রথম ম্যানেজার হবার গৌরব অর্জন করেছেন। লাগ্রেকা ১৯১৪ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে ১৯১৭ সাল পর্যন্ত তিনি সর্বমোট ১০ ম্যাচে ১টি গোল করেছিলেন। তিনি ব্রাজিলের হয়ে সর্বমোট দুইটি দক্ষিণ আমেরিকান চ্যাম্পিয়নশিপে (১৯১৬ এবং ১৯১৭) অংশগ্রহণ করেছিলেন, উভয় আসরেই তিনি তৃতীয় স্থান অধিকার করেছিলেন।